เลือกท่านอนให้เหมาะสม ใช้อุปกรณ์รองรับในการนอน นอนในสภาพแวดล้อมที่ดี
การนอนหงายจะช่วยให้คออยู่ในแนวเดียวกับกระดูกสันหลังและช่วยให้ตลอดแนวของร่างกายมีการรองรับ โดยที่คอต้องไม่บิดหมุนหรือเอียงไปด้านใดด้านหนึ่งในขณะนอนตอนกลางคืน หากคุณนอนกรน การนอนหงายจะยิ่งทำให้นอนกรนมากขึ้น อาจใช้การนอนตะแคงแทน การนอนตะแคงไปด้านใดด้านหนึ่งก็เป็นสิ่งที่ดีโดยเฉพาะหากต้องการหาท่าที่นอนสบายกว่าการนอนหงาย การนอนตะแคงทำให้คอรู้สึกว่ามีการรองรับ โดยการนอนให้ด้านหนึ่งทับบนหมอน  หากปวดคอจนหันศีรษะไปด้านใดด้านหนึ่งไม่ได้ ให้นอนตะแคงไปฝั่งที่คอสามารถหันไปได้โดยไม่ปวด หากมีแนวโน้มว่าจะปวดหลังส่วนล่างด้วย การนอนตะแคงก็เป็นทางเลือกที่ดีในการคงแนวกระดูกสันหลังให้อยู่ในแนวตามปกติขณะนอนหลับ การนอนคว่ำสามารถทำให้เกิดแรงกระทำอย่างมากต่อคอ, หลัง, และกระดูกสันหลัง หากคุณเคยชินกับการนอนคว่ำ ให้ลองหันมานอนหงายหรือนอนตะแคงแทน  อาจจำเป็นต้องหาหมอนมาวางแต่ละด้านของร่างกายเพื่อไม่ให้พลิกไปอยู่ในท่านอนคว่ำ หลีกเลี่ยงการใส่ลูกเทนนิสเข้าไปในเสื้อเพื่อไม่ให้พลิกไปอยู่ในท่านอนคว่ำหรือช่วยให้หยุดกรน และยังสามารถทำให้ปวดหลังมากขึ้นอีกด้วย หมอนประเภทนี้จะมีรอยยุบตรงกลางให้สำหรับวางศีรษะได้สบายและรองรับคอให้อยู่ในท่ายกสูงขึ้นเล็กน้อย หมอนชนิดนี้มักทำจากโฟมทำให้มีการรองรับและมีเบาะนุ่มสบาย  ลองหาหมอนยางพาราหากไม่ชอบความร้อนจากหมอนเมโมรีโฟมที่จะออกมาขณะนอนกลางคืนได้ หากแพ้ยางพาราให้ใช้หมอนเมโมรีโฟมแทน หลีกเลี่ยงหมอนที่ยัดไส้ด้วยขนสัตว์หรือเมล็ดพืช เพราะมักจะนิ่มเกินไปต่อการรองรับคอขณะนอน เลือกหมอนที่หนาพอต่อการเติมเต็มช่องว่างระหว่างศีรษะกับที่นอน หมอนควรมีช่องว่างให้หัวไหล่ยุบลงบนที่นอนด้วยเพื่อให้คอและศีรษะมีการรองรับที่ดี คุณสามารถวางหมอนซ้อนกันเพื่อให้รู้สึกคอสบายและมีการรองรับที่ดี และอาจจะใช้หมอนรองรับขณะนอนตะแคงหรือนอนหงายได้โดยซ้อนหมอนเพิ่มให้มากกว่า 1 ใบเพื่อให้นอนสบาย หากมีที่นอนที่ทำจากเมโมรีโฟมหรือมีหมอนติดอยู่หรือมีหมอนที่หัวเตียงติดมาด้วย ให้ใช้หมอนบางมาเสริมตรงช่องเล็กๆ ระหว่างศีรษะกับที่นอน สามารถใช้หมอนมาซ้อนให้สูงได้มากสุดสัก 1-2 ใบเพื่อรองรับคอและศีรษะได้อย่างเหมาะสม หลีกเลี่ยงการนอนหมอนสูงหลายๆ ใบ หรือหมอนที่ซ้อนกันจนสูงมากจนทำให้ศีรษะก้มเข้าหาหน้าอกหรือคอก้มไปด้านหน้ามากเกินไป ตำแหน่งของคอควรอยู่ในแนวโค้งตามธรรมชาติของกระดูกสันหลังขณะนอนบนหมอน หรือหมอนที่ซ้อนกันแล้ว ม้วนผ้าเช็ดตัวและสอดเข้าไปใต้คอเพื่อให้รองรับได้ดีขณะนอนหลับ โดยสามารถเลือกใช้หมอนเล็ก หรือม้วนทรงกระบอกก็ได้ หากคุณกังวลว่าผ้าเช็ดตัวหรือหมอนจะเลื่อนหลุดออกในตอนกลางคืน อาจยัดเข้าไปในปลอกหมอนเพื่อให้อยู่กับที่ไม่เลื่อนหลุดได้ หากนอนในท่านอนหงายให้ใช้หมอนหรือหมอนข้างรองใต้เข่าเพื่อให้อยู่ในท่าที่สบาย หมอนจะช่วยให้กระดูกสันหลังอยู่ในแนวตรงและแนวเดียวกับคอขณะนอน คนที่ติดนอนตะแคงมักจะหาท่าสบายโดยการนอนแล้วมีหมอนหรือหมอนข้างรองระหว่างขาสองข้างเหมือนกับแซนวิช กอดหมอนไว้ที่อกและระหว่างขาสองข้างโดยให้ขาสองข้างงอและกระดูกสันหลังอยู่ในแนวตรง จัดสภาพแวดล้อมในการนอนให้สมบูรณ์แบบเพื่อให้ผ่อนคลายและรู้สึกง่วงนอนได้ง่าย เปิดไฟในห้องนอนให้มืดสลัวและทำห้องให้เงียบ อุณหภูมิในห้องควรเย็นกว่าด้านนอกเพราะจะทำให้ง่วงนอนได้ง่ายในสภาวะอากาศที่เย็น ดึงม่านหรือผ้าม่านในห้องนอนให้ปิดลงเพื่อกันไม่ให้แสงจากภายนอกเข้ามาในห้องนอนเพื่อให้ร่างกายรับรู้ว่าเป็นเวลาสำหรับการนอน หันหน้าจากด้านหนึ่งไปอีกด้านเพื่อยืดคอไม่ให้ตึงหรือบาดเจ็บ ลองยืดแขนสองข้างไปเหนือศีรษะและเอียงตัวไปอีกด้านหนึ่งเพื่อผ่อนคลายความตึงที่บ่าและคอ และยังก้มตัวไปด้านหน้าให้คอห้อยลงหานิ้วเท้าเพื่อยืดบริเวณคอ ทำการยืดคออย่างน้อย 1-2 ครั้งในตอนกลางคืนก่อนนอนเพื่อช่วยให้คอผ่อนคลายและลดการปวดคอ การเลื่อนดูโซเชียลมีเดียหรือข่าวในโทรศัพท์มือถือสามารถทำให้กล้ามเนื้อคอบาดเจ็บจากการเอียงหรือก้มหน้าเพ่งเข้าหาจอโทรศัพท์ แสงสีน้ำเงินจากโทรศัพท์ยังสามารถยับยั้งการปล่อยเมลาโทนินของร่างกายซึ่งเป็นสารเคมีทางธรรมชาติที่ช่วยในการนอนหลับ เลือกอ่านหนังสือแทน โดยนอนบนหมอนและเตียงที่มีการรองรับคอได้ดี  สามารถใช้การฟังเพลงขณะนอนเพื่อช่วยให้รู้สึกง่วงนอนได้ โดยการฟังเพลงยังช่วยให้คอไม่ต้องบาดเจ็บอีกด้วย อาจเลือกทำสมาธิก่อนนอนให้เป็นกิจวัตรประจำวันได้ เพื่อช่วยผ่อนคลายจิตใจและกล้ามเนื้อ โดยสามารถใช้แผ่นร้อนหรือประคบร้อนในบริเวณที่เป็น ทิ้งไว้ 15 นาที  จากนั้นค่อยเอาออก อย่าปล่อยให้แผ่นร้อนร้อนมากขนไหม้ผิวหนัง ใช้ผ้าขนหนูวางระหว่างผิวและแผ่นร้อนหากจำเป็น หากอาการปวดคอนั้นทำให้ไม่สบายตัวอย่างมาก ให้รับประทานยาแก้ปวดก่อนเข้านอน โดยปฏิบัติตามคำแนะนำของผลิคภํณฑ์บนฉลากและห้ามรับประทานเกินกว่าปริมาณที่แนะนำ หากปวดคอรุนแรงและไม่ดีขึ้นเมื่อผ่านไปสัก1-2 คืน โดยที่ปรับการนอนและรับประทานยาแล้ว ให้ไปพบแพทย์เพื่อรักษา โดยแพทย์อาจจะแนะนำการยืดเหยียด, การทำกายภาพบำบัด, หรือการรักษาทางเลือกอื่นๆ เช่น การฝังเข็มหรือนวดเพื่อจักการกับอาการปวดคอ
นอนท่านอนหงายเพื่อให้มีการรองรับที่ดี. นอนตะแคงในฝั่งที่ถนัด. หลีกเลี่ยงการนอนคว่ำเพราะจะทำให้เกิดการบาดเจ็บที่คอ. ใช้หมอนที่มีรูปทรงรองรับกับคอเพื่อให้รองรับคอได้ดี. เลือกหมอนที่หยาหากที่นอนยืดหยุ่นดี. เลือกใช้หมอนบางหากที่นอนนิ่ม. หลีกเลี่ยงการนอนหมอนสูงเกินไปเพราะทำให้คอไม่สบาย. สอดผ้าเช็ดตัวหรือหมอนเล็กไว้ใต้คอเพื่อให้รองรับได้มากขึ้น. ใช้หมอนรองใต้เข่าสองข้างหากนอนในท่านอนหงาย. หาหมอนมาวางระหว่างขาสองข้างหากนอนในท่านอนตะแคง. ทำห้องนอนให้อากาศเย็น,เงียบ, และมืด. ยืดเหยียดคอก่อนเช้านอน. ไม่ใช้โทรศัพท์มือถือ 1 ชั่วโมงก่อนนอน. ใช้แผ่นร้อนหรือประคบร้อนที่คอก่อนนอน. รับประทานยาแก้ปวดก่อนนอนหากอาการปวดยังคงรบกวนการนอน.
https://www.wikihow.com/Sleep-with-Neck-Pain https://www.wikihow.com/Sleep-with-Neck-Pain https://www.wikihow.com/Sleep-with-Neck-Pain
Selecting a Sleep Position Using Sleep Supports Getting a Good Night’s Sleep